Document ID: 31998R2374

Komisijas Regula (EK) Nr. 2374/98
(1998. gada 3. novembris)
par atļauju izmantot barībā jaunas piedevas
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Komisijas Direktīvu 98/19/EK [2], un jo īpaši tās 9.j un 3. pantu,
tā kā Direktīvā 70/524/EEK ir noteikts, ka jaunas piedevas vai jaunus piedevu izmantošanas veidus var atļaut tikai saskaņā ar jaunākajiem zinātnes un tehnikas atzinumiem;
tā kā saskaņā ar Padomes Direktīvu 93/113/EK [3], kurā jaunākie grozījumi izdarīti ar Direktīvu 97/40/EK [4], atkāpjoties no Direktīvas 70/524/EEK, dalībvalstis drīkst uz laiku atļaut izmantot un tirgot enzīmus, mikroorganismus un to preparātus, ko izmanto dzīvnieku barībā;
tā kā dokumentu, ko dalībvalstis iesniegušas saskaņā ar 3. pantu Direktīvā 93/113/EK, pārbaude liecina, ka zināmu skaitu vielu enzīmu un mikroorganismu grupās var atļaut uz laiku;
tā kā Dzīvnieku ēdināšanas zinātniskā komiteja ir sniegusi labvēlīgu atzinumu attiecībā uz minēto vielu nekaitīgumu;
tā kā šajā direktīvā paredzētie pasākumi saskan ar Barības pastāvīgās komitejas atzinumu,
IR PIEŅĒMUSI ŠO REGULU.
1. pants
Vielas, kuras pieder "enzīmu" grupai un ir uzskaitītas šīs regulas pielikumā, saskaņā ar Direktīvu 70/524/EEK var atļaut izmantot kā piedevas dzīvnieku barībā, ievērojot minētajā pielikumā ietvertos nosacījumus.
2. pants
Šī regula stājas spēkā 20. dienā pēc publicēšanas Eiropas Kopienu Oficiālajā Vēstnesī.
To piemēro no 1999. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 3. novembrī

Labels: 7
0
17
6